Ahto Kaasik

Ahto Kaasik (sündinud 30. märtsil 1969) on looduslike pühapaikade ja rahvakultuuri uurija ning Eesti ühiskonnategelane.

Enam kui 30 aasta jooksul on ta tegelenud eri asutustes ja projektides Eesti looduslike pühapaikade kaardistamise ja kaitsmisega. Osalenud looduslike pühapaikade riikliku arengukava ettevalmistamises ja juhtimises. Temalt on ilmunud looduslike pühapaikade, rahvakalendri, rahvausundi ja rahvakultuuri  teemadel artikleid ja ta on pidanud loenguid. 2008. aastast korraldab ajaloolistele looduslikele pühapaikadele pühendatud rahvusvahelist Hiite kuvavõistlust.

Alates 2006. aastast on ta osalenud Metsahoolekogu (FSC) säästva metsanduse Eesti riikliku standardi koostamise töörühma tegevuses. 2010. aastast on ta looduslike pühapaikade kaitsega tegeleva rahvusvahelise Delose algatuse töörühma liige. Külalislektor Eesti Maaülikoolis, Tartu Ülikoolis jm. 

Töökohad
 1988–1990 Rakvere rajooni arheoloogiamälestiste kaitse metoodik
 1990 Rakvere I Keskkooli kultuuriloo õpetaja
 1990–... Rahvakultuuri ja looduslike pühapaikade vabakutseline uurija ja tutvustaja
 2001–2014 Maavalla Koja juhatuse liige ja hiite töörühma juht
 2002–2008 Aseri Vallavalitsuse liige
 2006–2007 Kultuuriministeeriumi looduslike pühapaikade riikliku arengukava projektijuht
 2008-2010 MTÜ Hea Metsanduse Koda juhatuse liige
 2008–2018 Tartu Ülikooli looduslike pühapaikade keskuse juhataja
 2010–... Delose algatuse (The Delos Initiative) töörühma liige
 2014–2020 Eesti Folkloorinõukogu juhatuse liige
 2015–2018 Muinsuskaitseameti looduslike pühapaikade eksperdinõukogu liige
 2019–... Hiite Maja Sihtasutuse juhatuse liige

Teosed
 "Põlised pühapaigad", Pegasus, 2016
 "Pühapaikade teejuht", Pegasus, 2017
 "Rüüstatud pühapaigad", Hiite Maja SA, 2018
 "Looduslikud pühapaigad Helme kihelkonnas", Hiite Maja 2021 
 "Looduslikud pühapaigad Karksi kihelkonnas", Hiite Maja 2022
 "Looduslikud pühapaigad Tarvastu kihelkonnas", Hiite Maja 2023
 "Lagedaks raiutud. Rüüstatud pühapaigad II", Hiite Maja 2025

Toimetaja ja kaasautor
 "Looduslikud pühapaigad. Väärtused ja kaitse" Õpetatud Eesti Selts, 2008
 "Looduslikud pühapaigad. Juhend kaitsealade valitsejatele", IUCN / Maavalla Koda, 2011
 "Iidsete (püha)paikade kaitse ja haldamise suunised", Hiite Maja SA, 2012

Dokumentaalfilmide konsultant
 "Hiite lummus", dokumentaalfilm, OÜ Gaviafilm, 2013
 "Looduslikud pühapaigad Eestis", dokumentaalfilm, OÜ Gaviafilm, 2013
 "Eesti looduslikud pühapaigad", dokumentaalfilmide sari, OÜ Vesilind, 2015
 "Suvisted Tammealusel", dokumentaalfilm, OÜ Gaviafilm, 2015

Näitused
 Muhu pühapaigad. Fotod ja tekst. Muhu Muuseum 2006
 Looduslikud pühapaigad. Tekst ja valik fotosid. Maavalla Koda, Hiite Maja SA, rändnäitus 2006–2019
 Muhu looduslikud pühapaigad. Fotod ja tekst. Tihuse turismitalu Hellamaal 2009–2020
 Uurali rahvaste looduslikud pühapaigad. Tekst ja valik fotosid. Tartu Ülikooli looduslike pühapaikade keskus, Hiite Maja SA, Fenno-Ugria, rändnäitus 2015–2025

Tunnustus
 2010 – rahvakultuuri aastapreemia – Isamaa ja Res Publica Liidu (IRL) Rahvuskultuuri Ühenduse tunnustus looduslike pühapaikade ja eesti rahvakultuuri tutvustamise eest.
 2011 – Aasta keskkonnategu – Keskkonnaministeeriumi tänukiri Rahvusvahelise Looduskaitseliidu (IUNC) looduslike pühapaikade haldamise juhendi teabepäevade korraldamise eest.Keskkonnatunnustused
 2016 – aasta Hiie sõber – Maavalla Koja, Hiite Maja SA ja EVT Põlisrahvaste SA tunnustus looduslike pühapaikade uurimise, kaitsmise ja tutvustamise eest.
 2021 – Valgamaa aasta koolitaja. Eesti Täiskasvanute Koolitajate Assotsiatsioon.
 2025  – Eesti Rahvakultuuri Keskus tunnustus looduslike pühapaikadega seotud tavade hoidmise ja vaimse pärandi tähenduse esiletõstmise eest.

Viited

Välislingid
 Ahto Kaasiku tegevus Hiite Maja SA veebilehel

Kategooria:Eesti ühiskonnategelased
Kategooria:Sündinud 1969